المجلة الفرنسية “فرانس فوتبول” كشفت السبب، اللي خلا وحيد خاليلوزيتش، مدرب الاسود، يجري على أمين حارث، لاعب شالك الألماني وما يستدعيهش للماتشات بجوج ديال المنتخب الوطني أمام موريتانيا وبوروندي ف 15 و19، ضمن الإقصائيات الإفريقية المؤهلة إلى نهائيات كأس إفريقيا للأمم بالكاميرون 2021. واكدت “فرانس فوتبول”، استنادا إلى مصادر قريبة منها، أن إبعاد حارث ما عندو حتا علاقة بمستواه الفني والبدني، لكنه راجع لأسباب انضباطية، أن هاد اللعابة ما منضبطش وفيه البسالا والضسارة. واكدت هذه المصادر، أن خاليلوزيتش غادي يهضر على هادشي كامل ف الندوة الصحافية الجاية. المدرب وحيد خاليلوزيتش باغي يفرض النظام والانضباط وحيد گاع هديك البسالا، اللي كانت مع المدرب السابق هيرفي رونار. بزاف ديال اللعابة عاجباهم الصرامة ديال خاليلوزيتش، لأنه كيف ما كان الحال صارم ولكن عادل ومنصف. وربما هادشي، اللي دار البوسني خاليلوزيتش مع حارث، ما هي إلا رسالة لباقي اللاعبين باش ينضبطو ومايضسروش بزاف. 
فرانس فوتبول: خاليلوزيتش جرا على حارث بسباب ضسارتو